Kokkedoor: Ontmoet Hannes Russouw
JY LEES NOU Kokkedoor: Ontmoet Hannes Russouw
PETRUS JOHANNES RUSSOUW (HANNES) (ONTHOUKOK)
Geboortedatum: 13 Augustus 1989.
Waar woon jy: Outeniqua Strand, Wes-Kaap.
Waar het jy leer kook: CAIA (Culinary Art Institute of Africa) en natuurlik by Peter Veldsman en Johan Odendaal.
Het jy ’n spesiale wenk in die kombuis: Kook met liefde en gee liefde met kos.
Ek kan nie kook sonder . . . Inspirasie nie. My inspirasie kom van vir wie ook al ek kook.
As daar een ding is wat Hannes Russouw nie kan verdra nie, is dit ’n vuil kombuis. Dié sjef van Groot-Brakrivier het al op vier geweet hy wil eendag agter die kospotte staan. Hy het sy opleiding onder leiding van Peter Veldsman en Johan Odendaal voltooi, waar sy liefde vir onthoukos gekweek is. Sy benadering tot kook is dikwels nostalgies en hy put inspirasie uit die kombuis, waar hy graag vir sy verloofde kook.